
      REPUBLIKA HRVATSKA 
  OPĆINSKI PREKRŠAJNI SUD U ZAGREBU 
Odsjek za izvršenje prekršajnih sankcija
     Zagreb, Avenija Dubrovnik 8
Poslovni broj: Pp Ikp-eu-94/2025

U IME REPUBLIKE HRVATSKE
PRESUDA

Općinski prekršajni sud u Zagrebu, po sutkinji Valeriji Radić uz sudjelovanje zapisničarke Danijele Brebrić u postupku odlučivanja o zahtjevu države izdavateljice, Republike Austrije za priznanje i izvršenje novčane kazne prema osuđeniku Filipa Gašpara na temelju Odluke Bezirkshauptmannschaft Leoben, broj: BHLN/611220032662/2022 od 30. svibnja 2023., 

presudio je

I. Na temelju čl. 77. st. l. i 3. Zakona o pravosudnoj suradnji u kaznenim stvarima s državama članicama Europske unije (NN 91/10, 81/13, 124/13, 26/15, 102/17, 68/18, 70/19, 141/20, 18/24) u daljnjem tekstu ZPSKS-EU) priznaje se strana sudska odluka Republike Austrije, Leoben, broj: BHLN/611220032662/2022 od 30. svibnja 2023., koja je postala pravomoćna 30. siječnja 2024. u dijelu odluke o novčanoj kazni koja se odnosi na istu i kojom odlukom je 

Mihovil Jukić, rođen 25.07.1994., OIB: 71502724771, s prebivalištem u Zagrebu, Cenkovečka ulica 10, proglašen krivim,

zbog toga što je 18. studenoga 2022. u 10:55 sati upravljao vozilom reg. oznake ZG ST 3728-E (HR) u Republici Austriji u mjestu Mautern in Steiermark, A9 Str.km 117,215, Mautern, Spielfeld, a nije držao propisani razmak od vozila koje se kretalo ispred njega u istoj kolničkoj traci,  

čime je povrijeđen § 18 Abs. 4. StVO, § 99 Abs. 3 lit. a Straβenverkehrsorkehrsordnung 1960-StVO, BGBI. Nr. 159/1960, zuletzt geӓndert durch BGBI. I Nr.39/2013, 

       te mu je izrečena novčana kazna u iznosu od 235,00 (dvjesto trideset pet eura) eura 

te mu se određuje da će se u tom dijelu presuda izvršiti u državi izvršenja Republici Hrvatskoj.

II.   Na temelju čl. 82. st. 1. ZPSKS-EU osuđenik Mihovil Jukić dužan je platiti novčanu kaznu iz točke 1. izreke u iznosu od 235,00 (dvjesto trideset pet eura) eura.


III.  Temeljem odredbe čl. 34. st. 1. Prekršajnog zakona, određuje se izvršenje novčane kazne u iznosu od 235,00 (dvjesto trideset pet eura) eura na način da će se ista prisilno naplatiti u korist proračuna Republike Hrvatske po pravomoćnosti ove presude.  
Obrazloženje

1. Republika Austrija je dostavila Republici Hrvatskoj zahtjev za priznanje i izvršenje odluke o novčanoj kazni izrečene Mihovilu Jukiću koju je donijelo nadležno tijelo Republike Austrije, Bezirkshauptmannschaft Leoben, broj: BHLN/611220032662/2022 od 30. svibnja 2023., zbog djela prekršaja opisanog u izreci presude. 
2. Kako se radi o prekršajnom djelu iz kataloga djela iz čl. 10. u svezi čl. 77. ZPSKS-EU, navedeno djelo ne podliježe provjeri dvostruke kažnjavanosti. 
3. S obzirom da se mjesto prebivališta osobe na koju se odnosi priznanje izvršenja predmetne odluke nalazi na području Općinskog prekršajnog suda u Zagrebu to je u smislu čl. 78. a ovaj sud nadležan za priznanje i izvršenje predmetne odluke.
4. Uz zahtjev za priznanje izvršenje odluke priložena je i potvrda iz čl. 4. Okvirne odluke vijeća 2005/214/PUP te ovjereni prijevod izreke Odluke Republike Austrije,  Bezirkshauptmannschaft Leoben, broj: BHLN/611220032662/2022 od 30. svibnja 2023., kojom je određena novčana kazna u iznosu od 235,00 eura, te dostavnica o primitku navedene odluke. 
5. Ovaj sud je utvrdio da nema zapreka za priznanje i izvršenje predmetne odluke propisanih u čl. 80. ZPSKS-EU jer iz podataka u potvrdi proizlazi daje odluka pravomoćna te da postoje svi propisani uvjeti za njeno priznanje i izvršenje u skladu s odredbama ZPSKS-EU.
6. Čl. 80. ZPSKS-EU i čl. 7. Okvirne odluke vijeća 2005/214/PUP određeni su slučajevi kada država izvršiteljica mora, odnosno kada može odbiti zahtjev za priznanje i izvršenje strane sudske odluke, no ovaj sud nije utvrdio da bi postojali razlozi za odbijanje priznanje i izvršenja predmetne odluke pa je u skladu s načelima uzajamnog priznavanja između država članica Europske unije kao temelju pravosudne suradnje i na načelu učinkovite suradnje uz obvezu postupanja da bi se postigla svrha pravosudne suradnje, a u skladu s temeljnim načelima pravnog poretka Republike Hrvatske priznata odluka države izdavanja Republike Austrije koja će se sukladno citiranim propisima izvršiti u Republici Hrvatskoj kao državi izvršenja.
7. Prema čl. 2. st. 15. i 16. ZPSKS-EU, s obzirom da se radi o odluci o novčanoj kazni druge države članice EU koja je pravomoćna, osuđeniku Mihovilu Jukiću ovom je presudom naloženo plaćanje novčane kazne. 
8. Budući da u potvrdi Republika Austrija nije označila da dopušta zamjenu novčane kazne radom za opće dobro na slobodi, odnosno kaznom zatvora, koja postoji prema nacionalnom pravu RH, to nije moguće primijeniti ove odredbe na predmetnu odluku. 
9. Slijedom svega izloženog, a na temelju čl. 77. st. l. i st. 3. ZPSKS-EU odlučeno je kao u izreci odluke.

U Zagrebu, 27. siječnja 2026. 

 Zapisničarka							           Sutkinja
Danijela Brebrić							        Valerija Radić 

POUKA O PRAVU NA ŽALBU:
Protiv ove presude nezadovoljna stranka ima pravo podnijeti žalbu u roku od 8 (osam) dana od primitka ove presude. Žalba se podnosi putem ovog suda u dva istovjetna primjerka, a o žalbi odlučuje Visoki prekršajni sud RH.

 Dostaviti:
1.  Osuđeniku Mihovil Jukić, Zagreb, Cenkovečka ulica 10
2.  Općinskom kaznenom državnom odvjetništvu u Zagrebu
3.  Ministarstvu pravosuđa, uprave i digitalne transformacije, Upravi za europske poslove, međunarodnu i pravosudnu suradnju i sprječavanje korupcije (po pravomoćnosti)

4.   Spis

